લૈલા મજનુની કહાની કાશ્મીરમાં રહેતા કૈસ ભટ્ટ (અવિનાશ તિવારી) અને લૈલા (તૃપ્તિ ભટ્ટ)ની છે. કૈસના પિતા ઘણા મોટા બિઝનેસમેન છે અને લૈલાના પિતા વચ્ચે છત્રીસનો આંકડો છે. આ દુશ્મની વચ્ચે જ્યારે કૈસ અને લૈલાની લવ સ્ટોરી શરૂ થાય છે ફિલ્મ જોવા જનારા બધાને અંદાજ આવી જાય છે સ્ટોરીમાં આગળ શું થવાનું છે. સ્પષ્ટ છે કે, બંનેની ફેમિલીને આ સંબંધ ક્યારેય પસંદ નહીં આવે, પરંતુ કૈસ અને લૈલા ફેમિલીની પરવાહ કર્યા વિના એકબીજાને મળે છે અને તેમનો પ્રેમ આસમાને ચડે છે. એક દિવસ જ્યારે તેમનો સામનો પોત-પોતાની ફેમિલી સાથે થાય છે તો લૈલા-મજનુની આ લવ સ્ટોરી કયા વળાંક પર પહોંચે છે અને આ લવ સ્ટોરીનો અંત શું આવે છે તે જાણવા માટે ફિલ્મ જોવી પડશે.